رام ولاس پاسوان

رام ولاس پاسوان (ولادت: 5 جولائی 1946ء۔ وفات: 8 اکتوبر 2020ء) بھارتی سیاستدان تھے۔ لوک جن شکتی پارٹی کے صدر۔ پانچ جولائی 1946ء کو صوبہ بہار کے کھگڑیا ضلع میں پیدا ہوئے۔ انہوں نے اپنی سیاست سماجوادی رہنماء کرپوری ٹھاکُر کی رہنمائی میں شروع کی جنہوں نے ان کی شخصیت کو نکھارنے کا کام کیا۔ وہ پہلی بار 1969ء میں بہار اسمبلی کے لیے منتخب ہوئے۔ وہ 1974ء میں جے پرکاش ناراین کی تحریک میں شامل ہوئے اور ایمرجنسی میں جیل بھی گئے۔ سن 1977ء میں لوک سبھا انتخابات میں کامیاب ہوئے اور مرکز میں پہلی بار وزیر بنے۔ اس کے بعد 1989ء میں وشوناتھ پرتاپ سنگھ کی کابینہ میں وزیر بنے۔ 1996ء میں وزیر ریل بنے۔ واجپئی کابینہ میں 01-1999ء کے دوران میں وزیر مواصلات رہے اور 02-2001ء کے درمیان میں وزیر کوئلہ اور معدنیات رہے۔ گجرات میں ہونے والے فرقہ وارانہ فسادات کے مسئلے پر انہوں نے واجپئی کابینہ سے استعفی دے دیا۔ پھر 2004ء میں یو پی اے حکومت میں وزیر بن گئے۔ ان کی پہچان ایک دلت نیتا کے روپ میں ہوتی ہے۔ وہ ملک کے ان چند رہنماؤں میں ہیں جو مختلف پارٹیوں کی حکومت میں شامل رہے۔

ابتدائی زندگی اور تعلیم 
پاسوان 5 جولائی 1946ء کو بہار کے کھگڑیا ضلع کے شہربنانی میں ایک دلت گھرانے میں پیدا ہوئے۔ انکے والد کا نام جیمون پاسوان اور والدہ کا نام سییا دیوی تھا۔

وفات 
رام ولاس پاسوان کا 8 اکتوبر 2020ء کو انتقال ہوگیا۔

حوالہ جات 

1946ء کی پیدائشیں
بارہویں لوک سبھا کے ارکان
بھارت کے وزرائے ریل
بھارت میں ریاستی جنازے
بھارتی بدھ شخصیات
بہار سے راجیہ سبھا کے ارکان
بہار سے لوک سبھا کے ارکان
بہار قانون ساز اسمبلی کے ارکان
بہاری سیاست دان
تیرہویں لوک سبھا کے ارکان
جنتا پارٹی کے سیاست دان
جنتا دل کے سیاست دان
چودہویں لوک سبھا کے ارکان
چھٹی لوک سبھا کے ارکان
دسویں لوک سبھا کے ارکان
دلت سیاست دان
دلت فعالیت پسند
ساتویں لوک سبھا کے ارکان
سولہویں لوک سبھا کے اراکین
شخصیات جو دفتر میں انتقال کر گئے
ضلع کھگڑیا کی شخصیات
گیارہویں لوک سبھا کے ارکان
نریندر مودی کی وزارت
نویں لوک سبھا کے ارکان
وی پی سنگھ انتظامیہ
ہندوستانی سیاستدان
جنتا دل (متحدہ) کے سیاست دان
بھارتی کابینہ کے ارکان
ویکی ڈیٹا سے مطابقت رکھنے والی مختصر تفصیل